Odpoveď predsedkyne TOM M. Maxiánovej na pozvanie a spoluprácu so sekciou LT

Ahoj Ľubo,

ďakujem za pozvanie na aktív, rada by som sa zúčastnila a spoznala aktívnych  turistov-lyžiarov, ale tento rok mám apríl nabitý.

Čo sa týka lyžiarskej turistiky mládeže, nebránime sa spolupráci, snažíme sa vytvárať aktivity z vlastnej iniciatívy a radi prijmeme ponuku pre deti a mládež aj z vašej sekcie. Ale ako si písal, je to podmienené  viacerými faktormi: 1. vytvorením nejakej materiálnej základe v oddieloch, kde si deti budú môcť bežky požičať a

2. snehovými podmienkami - tu je ťažko naplánovať akciu v konkrétnom termíne, skôr naopak, keď je snehu dostatok - promptne zareagovať  a niečo zorganizovať. Pre deti sú vhodnejšie kratšie a nenáročné trasy doplnené nejakou atrakciou, zdá sa že zaujali zimné preteky. Tie by sa mohli a organizovať podobne ako TOB viackolovo, v rôznych regiónoch.

Je ťažké dnes deti motivovať a bez podpory rodičov to nejde. Môžeš ponúknuť hocičo, ale keď mama povie, že vonku je zima a dieťa by mohlo prechladnúť, radšej nech zostane doma ( a hrá sa na tablete), tak nezmôžeš nič. Ešte možno niečo v rámci školského vyučovania.

To je samozrejme len môj osobný názor.

Prajem vašej sekcii podnetný aktív, verím, že sa nájdu jednotlivci alebo oddiely, ktoré budú ochotné niečo pre deti usporiadať, hoci i s rizikom, že záujem bude malý. Ale niečím treba začať, snaha a ochota sa cení.

S pozdravom Majka